Studentsko naselje Stjepan Radić

Studentsko naselje Stjepan Radić središnje je studentsko naselje u Zagrebu te ujedno i najveće takvog tipa u Republici Hrvatskoj. Nalazi se na adresi Jarunska 2 u zagrebačkom gradskom naselju Horvati. Smješteno je nedaleko lijeve obale rijeke Save, pa je stoga i popularno prozvano Sava. Karakteristike Naselje se sastoji od 11 paviljona za smještaj studenata, upravne zgrade i pratećih objekata, a ukupno broji 4.031 krevet. Poslijednja dva paviljona otvorena su 2010. godine. Prometno je dobro povezano sa ostatkom grada – ovdje prometuju tramvajske linije 5, 7, 14 i 17 te gradska autobusna linija 109 (ime postaje je Studentski dom Stjepan Radić), a u blizini se nalazi i prometno čvorište Savski most (tramvaji, prigradski autobusi i taksiji). Popratni sadržaji objekata su: fitness centar kino dvorana, učionice, škola stranih jezika, liječnička i stomatološka ordniacija, plesna dvorana, dva restorana studentske prehrane i pizzeria, caffe Slastičarna, poštanski ured. Također, neposredno u blizini naselja nalazi se i Športski park Mladost te Kineziološki fakultet. Izvori SN Stjepan Radić na službenim web stranicama SCZG-a Vijesti o otvorenju novih paviljona Arhivirano 2010-09-14 na Wayback Machine-u, Jutarnji.hr